钦定古今图书集成/理学汇编/文学典/第112卷 > 邹迪光〈德基叶之芳〉
## 钦定古今图书集成/理学汇编/文学典/第112卷 > 邹迪光〈德基叶之芳〉

按《无锡县志》：“迪光，字彦吉，万历二年进士。授工部主
事，累官湖广提学副使。擅衡鉴，楚士多爱而归之。以
吏议罢送者数千人，生祀之濂溪书院。迪光罢时，年
才及强，愤抑不自得，乃以其间治园亭惠山之麓，重
廊复榭，疏泉架壑，与当世名公卿文士游宴其中，极
声伎觞咏之乐，几三十年。有集数种，合三百馀卷。𬪩艳繁，缛微歉风骨，附以胜情。豪举一时，声气奔走，几
与王世贞辈后先狎主文坛。卒年七十馀。子德基，字
公履。负不羁之才，工诗文书画，好为惊绝之行，不容
于时，为盗所杀。或曰“其仇也。”时有叶之芳者，字茂长，
以诗名，与安绍芳游，甚见推重。〈见王世贞西林记中〉
好使酒骂坐，迪光外相延重，而心颇苦之，亦豪士也
按《列朝诗集》：之芳，字茂长，无锡人。以能诗出游人间，
好使酒骂坐。邹彦吉与之同里，缪相延重，而心殊苦
之，知其人亦豪士也。